- Vi skal væk herfra. - Ikke uden Marvin.
Det vrimler med strissere, og snart er der tre gange så mange.
Så må vi hellere finde ham.
- Dembe, har du set Gerard? - Desværre, Harold.
- Jeg tror, Marvin slap væk. - Hvordan?
Vi ved muligvis ikke, hvor han er, men måske ved vi, hvor han skal hen.
3 privatfly skulle forlade lufthavnen inden for de næste 90 minutter.
Hvad ved vi om dem?
De to er firmafly, som regelmæssigt flyver til og fra Culpeper.
Men det her er ejet -
- af en slags skuffe-holdingselskab med base i Filippinerne.
Det skulle både lande og lette inden for 30 minutter
- Hvor skal det hen? - Aerodromo Rizal.
En flyveplads 40 minutter fra Camagüey i Cuba.
Hvis det er Marvins fly, er det her stadig.
Ingen fly måtte lette efter evakueringen.
Det nåede aldrig at lande.
Det fly var stadig på vej til Culpeper, da der blev slået alarm.
Blev det omdirigeret?
Til en privat flyveplads 50 km mod nord.
- Det er der, Marvin skal hen. - Send adressen til mig.
Jeg får agent Ressler til at møde dig der.
Jeg ved ikke, hvad der skete, men Fisker var der ikke -
- og Reddington ventede på mig.
Find ud af, hvor han er! Jeg er i Camagüey i morgen tidlig.
Vi skal lette, så snart vi kan. Bare lad flasken stå.
Mr. Gerard? Der er føderale agenter i terminalen. De ved, at du er her.
Hvordan kan de vide det?
- FBI. Hænderne op. - Hvad drejer det sig om?
Det må du vide, ellers stod du ikke i døren.
Flyet har fået startforbud.
Gå ind!
- FBI. Hvem er ellers om bord? - Åh Gud. Hvad sker der?
- Hvem er ellers om bord? - Ingen.
Passagererne er ikke ankommet endnu.
- Hvor er Marvin Gerard? - Hvem er det?
Agent Zuma afhører dig. Alle skal ud.
Vi venter på ham ved gaten. Sluk motoren, og luk døren!
Hej, Marvin.
- Du er vred over, at vi kom først. - Jeg havde ham, og så tog I ham.
Jeg kommer nok til at gøre det samme.
Vi er nødt til at gøre det på denne måde.
Marvin må drages til ansvar, ellers går justitsministeriet efter Harold.
Det her er uacceptabelt, Cynthia.
Jeg bestemmer, hvad der sker med ham.
Vil du hellere dræbe ham og sende mig i fængsel?
Ingen af de to udfald er uundgåelige.
Men lad os få en ting på det rene: Du ligger, som du har redt -
- efter du brød loven flere gange og aldrig spurgte mig om hjælp.
Så nu har du ingen ret til at bringe mig i fare -
- fordi du var ubesindig og ligeglad.
- Ligeglad med hvad? - Med hvad?
Den samtale kunne starte og slutte med Agnes.
Elizabeth betroede dig sin datter. Du lovede at beskytte hende.
- Så er det nok. - Nej!
Jeg begik alle mine fejltagelser for at undgå at komme i fængsel.
For at hun ikke skulle miste endnu en forælder.
I har klokket mere i det, end nogen af jer er klar over.
Den mand er min advokat.
Har I nogen anelse om, hvor intelligent man skal være -
- for at kunne udfylde den rolle?
Normalt ville jeg lade mine folk afhøre dig.
Men jeg ville gøre det selv denne gang.
Det lyder ikke, som om jeg skal afhøres -
- men snarere, som om du vil hovere eller rase ud.
Jeg hoverer ikke, Marvin. Jeg føler mig ærligt talt berøvet.
Tabet af Elizabeth og den brutalitet, som du især udviste -
- tager vejret fra mig.
Men du har ret. Jeg vil nyde at se dig ryge i fængsel.
- Du forsøgte at knuse mig. - Jeg skal ikke i fængsel.
Det skal du nok snart blive klar over.
Du tager fejl. Du får ikke en aftale.
Raymond kan fortælle os alt, hvad du ved.
Ja, men det vil han ikke. Du er en marionetdukke.
Regeringen ser kun én procent af Reddingtons organisation.
Den ene procent, han lader jer se.
Resten, det fulde omfang af det, vi har skabt sammen -
- er et kriminelt mesterværk.
Noget, folk som dig, med al respekt -
- ikke har evnerne til at forstå.
Men du vil vel fortælle mig alt, hvad du ved -
- i bytte for en mildere dom?
Jeg vil ikke fortælle dig noget som helst.
For du er bare en håndlanger.
Jeg taler ikke engang til dig lige nu. Jeg taler til hende.
Hej, Cynthia!
Tror du, at hun lytter, efter det, du gjorde mod Elizabeth og mig?
Ja, Harold. Det gør jeg.
Slap af, Carolyn. Vi kører nu. Chuck?
- Ved retsbygningen af alle steder? - Jeg er klar over risikoen.
Det, at jeg løb den, burde fortælle dig, hvor presserende det er.
- Jeg talte med min far. - Hvordan har Alfred det?
Godt, med tanke på at hans prostata er på størrelse med en grapefrugt.
- Det gør mig ondt at høre. - Han er 83.
Han ved, du kunne have dræbt ham, da han var 63.
Hvorfor gjorde du ikke det? Han taler aldrig om jeres aftale.
Det lyder som Alfred. Jeg har gjort langt værre ting mod andre -
- for at stjæle en brøkdel af det, han stjal fra min organisation.
Hvorfor jeg ikke gjorde det? På grund af dig.
Da jeg fandt ud af, at han kun stjal -
- for at hjælpe sit eneste barn med at betale for jurastudiet ...
- Du så en mulighed. - Det ved jeg nu ikke.
Det er nemt at være profetisk, når man er gammel og ser tilbage.
Jeg holdt bare af din far og så det som en investering i fremtiden.
Min fremtid.
Det er underligt at tænke på, at en forbryder betalte for min uddannelse.
Det er ikke helt skidt.
Jeg er også verdens mest eftersøgte. Det er rart, at nogen vil have en.
Så det er nu, der skal betales tilbage?
Beder du endelig om den tjeneste, min far lovede dig for sit liv?
Forældre kan være utroligt uselviske.
Din far satte alt på spil for at hjælpe dig -
- uden at ville have noget til gengæld.
Men jeg er ikke din forælder.
Så ja, tiden er inde.
Godt så, mr. Gerard.
Alle kan se, hvad der skete. Du gik i krig med Reddington og tabte.
- Og nu vil du såre din fjende. - Ikke just.
Du er senator, Cynthia. Tænk større.
Nej?
Jeg er ikke interesseret i at såre Raymond Reddington.
Jeg er interesseret i at erstatte ham.
- Vil du gentage det? - Hold nu op.
Alle ved, at jeres aftale med Raymond -
- er en større mundfuld, end regeringen forventede.
Han er ustyrlig, fortsætter med at bryde loven -
- og taskforcen er kommet på afveje.
- Er det rigtigt? - Mener du det?
FBI's vicedirektør har begået alvorlige forbrydelser.
- Ja, fordi du afpressede ham. - Nej.
Eller jo, det gjorde jeg, men Harold havde altid et valg.
Han nægtede ikke at bryde loven. Hvorfor ikke?
Fordi Harold er, som han er, på grund af samarbejdet med Raymond.
Og det skulle komme fra dig.
Jeg tilbyder dig og dine chefer muligheden for at begynde forfra.
Jeg er manden bag kulisserne. Jeg driver Reddingtons organisation.
Så jeg kan levere det samme slutprodukt.
Jeg kan opretholde den sorte liste.
Jeg får de samme efterretninger -
- og kan være en langt mere pålidelig partner for justitsministeriet.
Du myrdede Keen, hængte Harold op på det -
- og vil bruge det kaos som bevis for, at det er tid til forandring?
- Jeg er den bedste valgmulighed. - Det er ikke smart, men lumskt.
Er det? Mit tilbud er ret enkelt: Han er ude, jeg er inde.
Jeg overtager hans aftale -
- og fortsætter med at forsyne justitsministeriet med kriminelle -
- som I slet ikke kender til.
Hvad så med Reddington?
Justitsministeriet får det, de altid har drømt om.
Arrester ham. Smid ham i et hul et sted.
Taskforcen vil aldrig samarbejde med dig.
Så må vi skille os af med den og oprette en ny.
Marvin Gerards taskforce.
Tror du virkelig, justitsministeren vil gå med til det?
Ja, og hvis vi skynder os, kan vi være i gang, inden ugen er omme.
Marvin er i justitsministeriets varetægt.
Han er i Køleren, mens ministeren overvejer hans tilbud.
Køleren er de indsattes navn for Calvin Coolidge-fængslet.
Han må kun opholde sig i cellen og biblioteket.
- Han repræsenterer sig selv. - Et mareridt.
Hvis de tager imod Marvins tilbud, bliver Raymond anholdt.
- Hvad så med os? - I flyttes nok til andre afdelinger.
Hvis jeg kan undgå en retssag, lader de mig måske gå på pension.
- Vi anholdt Marvin, som de bad om. - Det var ingen garanti.
Det ironiske er, at vi må beskytte Marvin mod Reddington.
En af os skal i fængsel. Hvis Marvin dør, ser det sort ud for mig.
- Jeg kan holde øje med Raymond. - Jeg tager med dig.
- Du må ikke lave feltarbejde. - Jeg bliver i bilen.
- Må jeg nu ikke overvåge folk? - Hvad er sidste nyt?
Jeg skal tale med en neurolog i dag.
Får jeg grønt lys, så er jeg tilbage. Eller er det måske min sidste opgave.
Okay. Men bliv i bilen.
- Han sidder bare der. - Hvornår kørte han?
Han kørte fra lageret for ti minutter siden.
Han er under 800 meter fra Marvin. Det er næppe tilfældigt.
Vent lidt. Nu ankommer en anden bil.
- Hvad sker der? - Reddington taler med føreren.
Jeg kan ikke genkende ham.
Jeg sender fotos til ansigtsgenkendelse.
Kan kender tydeligvis Raymond.
Vent. Reddington giver ham noget.
- Kontanter. - For hvad?
Jeg kører billedet af ham igennem FBI's databaser nu.
Der er han. Theodore Heneveld. Han er fængselsbetjent i Coolidge.
Så Reddington vil virkelig dræbe Marvin.
- Skal vi gribe ind? - Nej, bliv i bilen.
Kom tilbage med det samme.
- Hvad nu? - Jeg tror, at Marvin er i fare.
Tag til Coolidge, og pågrib Heneveld, så snart han møder ind.
- Kan jeg hjælpe dig med noget? - Er du ham?
Det spørgsmål kræver en smule mere kontekst.
De andre siger, at du er Marvin Gerard -
- mr. Raymond Reddingtons personlige advokat.
Jeg kender Raymond.
- Og hvem er du? - Han kender mig som Wujing.
Er du Wujing?
Den mest produktive snigmorder i den kinesiske sikkerhedstjeneste?
- Må jeg sætte mig ned? - Du har dræbt utallige agenter.
Skulle jeg sige nej?
- Hvorfor er du her? - Jeg skal ikke være her længe.
Så skal vi ikke holde os til dig?
Jeg afsoner en livstidsdom uden mulighed for prøveløsladelse.
Hvis jeg nogensinde skal se min familie og mit land igen -
- er jeg nødt til at slippe ud herfra.
- Held og lykke. - Jeg har ikke brug for held.
Efter flere års planlægning er jeg endelig tæt på.
Det er lykkedes os at få en mand indenfor -
- i fængselsvæsnets transportafdeling.
Undskyld, den fangede jeg ikke.
Næste gang de kører mig til retten -
- venter vores mand på mig og sætter mig på fri fod.
Hvorfor fortæller du mig det?
Du er ikke bare advokat, men Reddingtons advokat.
Det må betyde, at du er et geni.
- Du er et geni, ikke? - Jo.
Det er ikke lykkedes mine advokater at skaffe mig en tid i retten.
Alle deres begæringer er blevet afvist.
Dommeren skal bare have en grund til at bevillige mig et retsmøde.
Ineffektiv advokatbistand.
Dine advokater har prøvet alt bortset fra det -
- der betyder, at de er elendige.
Hvis du hævder, at dine advokater er inkompetente -
- så tør jeg godt vædde med, at du får dit retsmøde.
- Så du er virkelig Marvin Gerard. - Det kan du bande på, at jeg er.
Har du godt eller dårligt nyt?
Den eneste slags, man kan få her. godt og dårligt.
Den dårlige nyhed kan jeg gætte.
Justitsministeren vil lade Marvin erstatte Reddington.
- Du virker ikke overrasket. - Jo, jeg er rystet.
Justitsministeriets dumhed forbløffer mig hver gang.
Justitsministeren er ikke dum, men flov.
Få kender til aftalen med Reddington, men mange af dem, der gør, mener -
- at det er uværdigt for regeringen at samarbejde med en som ham.
Jeg har hørt argumenterne.
De mennesker ser ikke, hvordan samarbejdet fungerer i realiteten.
Nej, de hører briefinger om de forbrydelser, han stadig begår.
Briefinger om agent Keens død og FBI's vicedirektørs forbrydelser.
Nej, de ved ikke, hvordan det egentlig fungerer -
- men det, de ser, får dem til at krumme tæer.
Reddington er ude. Arrestordren er udstedt.
Justitsministeren forventer, at du anholder ham, så snart du ser ham.
- Hvad med os? - I er også ude.
De er allerede ved at sammensætte en ny taskforce.
Du sagde, at du havde godt nyt?
Det var en underdrivelse, for det er faktisk fantastisk nyt.
Justitsministeriet gik med til ikke at sigte dig.
- For hvad? - Det hele.
Det virkede, Harold.
De er tilfredse og føler, at de har kontrollen.
Tillykke.
Så snart Marvins aftale træder i kraft, bliver løftet bindende.
- Hvad lavede du, før du mødte ind? - Ikke noget.
Et hemmeligt møde med en eftersøgt kriminel ville en jury kalde "noget".
Din karriere er forbi.
Nu er spørgsmålet bare, om dine kolleger i fængslet skal bevogte dig.
Jeg håber, du var sød ved fangerne.
Jeg vil ikke gøre det sværere, end det behøver at være.
- Hvad drejede mødet sig om? - I vil tro, jeg lyver.
- Lad os se. - Han vil bryde ind i Køleren.
Han vil mødes fortroligt med sin advokat, som sidder inde.
- Hvorfor gik han til dig? - Han ved, at jeg smugler ting ind.
En af de indsatte, Flody Pascal, har en fætter i Quito-kartellet.
De har lavet en passage, så de kan sende ting ind til ham.
- Mener du en tunnel? - Jeg ved det ikke.
Der er et lufthul bag et fyr i en kælder.
De efterlader ting bag gitteret. Jeg giver dem videre.
Passagen skal være stor nok til et menneske.
Reddington ved, hvor den starter. Jeg skal lukke ham ind ved gitteret.
Du havde ret. Reddington stopper ikke, før Marvin er død.
Tænk, at han vil bryde ind i et fængsel og myrde en indsat.
Vi må få Gerard ud, så en dommer kan godkende hans immunitetsaftale.
Imens lukker Zuma og jeg tunnellen. Raymond skal ikke ind i det fængsel.
Jeg har været lige ved at ødelægge min karriere mange gange i dette job.
Jeg troede, at det endelig ville ske, når jeg mødte Elizabeths morder.
Jeg ville nok gøre det, hvis det kun gik ud over mig.
- Ville du dræbe mig? - Sandsynligvis.
Men så ville Cooper ryge i fængsel, og Agnes miste endnu en forælder.
Det er til at brække sig over, at du får det, du vil have.
Tror du, at det her er det, jeg vil have?
Jeg vandt ikke over Reddington. Vi tabte begge to.
Jeg ville have arbejdet for ham lige til det sidste.
Nu er jeg blevet meddeler.
Og det er jeg kun, indtil Raymond tager sin hævn.
Han prøver. Utroligt nok er det os, der beskytter dig.
- I kan ikke beskytte mig. - Jo.
Vi forpurrer Reddingtons plan om at bryde ind i fængslet.
I kendte til denne ene plan denne ene gang.
Der kommer altid en ny.
En skønne dag vil en af dem lykkes.
Fuld immunitet. Jeg troede, du ville være glad.
Jeg går med til aftalen, men lad os få en ting på det rene:
Det her er den værste dag i det, der er tilbage af mit liv.
Dommer Grunwalds kontor.
Javel. Det skal jeg sige til ham.
- De er tidligt på den. - De er her først om et par minutter.
Det var Tim Post, retspræsidentens assistent.
- Dommer Marquez vil tale med dig. - Aftal en tid.
- Nej, jeg mener nu. - Nu? Jeg har et FISA-retsmøde.
Min retssal er lukket. Parterne ankommer om lidt.
Ja, det er særlige omstændigheder.
Dommeren vil vel tale med dig, før I begynder.
Udskyd mødet med et kvarter.
Hvis tiltalte ankommer, før jeg er tilbage, kan han vente herinde.
- Med sin advokat? - Han repræsenterer sig selv.
Jeg kommer om lidt.
Der er rigeligt med plads til en fange.
Før ham væk. Afspær afdelingen, imens vi efterforsker sagen.
Hvad er der galt?
Det gør bare ondt at vide, at Elizabeth ikke ydes retfærdighed.
Jeg var nødt til at anholde Marvin for at holde mit løfte til Agnes.
- Hvilket løfte? - Den første aften, hun boede hos os.
Har du spist?
Charlene tænkte, at du måske var sulten.
Hvad har du der?
Har du lavet den?
Min mor og jeg lavede den sammen.
Jeg kan lide den.
Mangler du noget? Måske et tæppe mere?
Agnes ...
Først vil jeg gerne sige, hvor ked af det jeg er.
Jeg elskede din mor.
Og jeg er ekstremt ked af, at hun ikke er her.
Men jeg er her, og det er Charlene også.
Og vi er så glade for, at du er her hos os.
Din mor troede nok, at vi kunne blive en god familie.
Jeg tror, at hun havde ret, og jeg lover, at vi ikke går nogen steder.
Bortset fra ud i køkkenet. Den sandwich ser lækker ud.
Det er en vild hest.
Min mor sagde altid -
- at hvis hun blev nødt til at rejse væk i et stykke tid -
- så var vilde heste en kode for, hvor højt vi elskede hinanden.
- Vilde heste? - "... kunne ikke slæbe mig væk."
- Det er en sang. - Af The Rolling Stones.
En af mine yndlingssange.
Jeg håber, at du en dag får det sådan med os.
At vi aldrig ville forlade hende. Det var det, jeg sagde.
For at holde det løfte ser jeg på, mens hendes mors morder går fri.
Agent Ressler fra FBI. Det er Marvin Gerard.
Jeg er bange for, at dommeren havde et ærinde.
- Pyt med det. - Vi starter et kvarter senere.
Gå bare ind. Statsadvokaten er sikkert på vej.
Jeg venter her.
Min assistent sagde, at du ville tale med mig?
Jeffrey. Tak, fordi du kom.
Jeg kan forstå, at du har et fortroligt retsmøde om lidt.
Hej, Marvin.
Din dommer havde et ærinde, så jeg skal dømme dig i dag.
Godt klaret, Raymond.
Taskforcen troede, at de havde regnet din plan i Coolidge ud.
Katten efter musen, du ved.
- Hvordan fik du dommeren til at gå? - Han blev indkaldt af sin chef.
Marquez. Selvfølgelig.
Jeg vidste, at du havde retspræsidenten i din lomme.
Du har altid været en dygtig strateg.
Du har altid været en dygtig consigliere.
Sikke en sørgelig afslutning på vores partnerskab.
Vores venskab.
Er det dét, jeg hører i din stemme? Sorg?
Til dels.
Du skal vide, at jeg forstår, hvorfor du gjorde, som du gjorde.
Forræderiet er utilgiveligt og vil koste dig livet -
- men det er forståeligt.
Mine følelser for Elizabeth var trods alt ikke altid rationelle.
Jeg var ofte emotionel snarere end pragmatisk.
Og det var ikke helt forkert af dig at spekulere på -
- om Elizabeth var i stand til eller værdig til at styre tingene.
Ikke helt forkert? Eller bare det mindste?
Uanset hvad, hvor subjektiv min beslutning end var -
- så er den objektive sandhed, at beslutningen var min.
- Du protesterede ... - Du havde allerede besluttet dig.
... og da valget var truffet, var det din pligt at leve med det, Marvin.
Også selv om det betød, at alt det, vi havde skabt, ville gå i opløsning?
Ja.
Nej. Jeg var ikke din tjener, Raymond.
Jeg var din partner.
Vi skabte et imperium sammen.
Jeg holdt mig muligvis i skyggerne, men det var også mit livsværk.
Du havde ingen ret til at behandle det så ubesindigt -
- og forvente min blinde loyalitet.
Jeg elskede dig, Marvin.
Men vi var aldrig partnere. Du arbejdede for mig.
Jeg værdsatte dig, holdt dig tæt på mig -
- og ønskede og havde brug for din hjælp og dit venskab.
Jeg havde aldrig drømt om, at det ville koste mig Elizabeth.
Du havde aldrig drømt om, at jeg ville have modet til at trodse dig.
Gad vide, hvor mange kujoner der er gået i graven -
- mens de insisterede på, at de var modige.
Er jeg en kujon?
Du kunne selv have dræbt Elizabeth på 1000 værdige måder.
I stedet lod du Vandyke skyde hende for at skjule din indblanding.
Du gik efter Harold af frygt for, at taskforcen skulle afsløre dig.
- Jeg vovede at gå i krig med dig. - Kun fordi du ikke havde noget valg.
De falske anklager mod Heddie, Kate Kaplans spøgelse ...
Det var en kujons værk, Marvin.
Justitsministeriet håber muligvis på noget andet, men du er ikke mig.
Du kan ikke skjule dig for mig, du kan ikke få overtaget over mig -
- og Gud skal vide, at du aldrig kan erstatte mig.
Vi sidder i en føderal retsbygning -
- og jeg har magten til at aflive dig som en køter.
Ingen aftale kan nogensinde beskytte dig mod mig.
Så gør det.
Jeg har fået nok.
Du har ret.
Jeg kan ikke vinde over dig.
Og det har jeg aldrig rigtig haft lyst til.
Hej, Abby. Tak for advarslen om flytningen. Er dommeren tilbage?
Om lidt. Tiltalte er derinde. Gå du bare ind.
Perfekt timing.
- Tak for jeres tålmodighed. - Helt i orden, høje ret.
Skal vi komme i gang?
Er det sandt?
Retten godkendte Marvins aftale. Char ... det er slut.
Åh Gud, du er hjemme!
- For bestandigt. - Vi var lige ved at miste dig.
Det er jeg ked af. Og ked af, hvad det kostede at fikse.
Marvin er fri.
- Han bliver løsladt nu. - Jeg er ligeglad.
Og det vil Agnes også være. Hun vil forstå det med alderen.
- Er hun vågen? - Det ved jeg ikke.
Hun forsøgte at holde sig vågen.
Jeg sagde det jo, min pige.
Jeg går ingen steder.
Giv mig lige et kort øjeblik til at ordne noget.
Går du allerede?
Jeg sagde jo, at jeg ikke skulle være her længe.
Hvis min begæring godkendes, skylder jeg dig en tjeneste.
- Det skal nok virke. - Og min ven Raymond ...
- Vil han hjælpe mig ud af landet? - Nej.
- Har du spurgt ham? - Det var ikke nødvendigt.
Det var ikke nødvendigt at spørge, for Raymond er ikke din ven.
- Han er grunden til, at du er her. - Hvad mener du?
Han er meddeler. Han har en immunitetsaftale med FBI.
Han giver dem forbrydere som dig og forbliver en fri mand.
Du er ikke alene. Der er folk i fængsler over hele verden -
- som ikke ved, at det er på grund af Raymond.
Hvordan kan det være sandt?
Det havde jeg på fornemmelsen, at du måske ville sige.
Jeg har lavet en liste til dig.
Vent!
Hvorfor fortæller du mig det? Jeg troede, at du arbejdede for ham.
Det troede han også.
Jeg kan forstå, at jeg skal sige tillykke, Harold.
Det lader det til.
Tak, fordi du kom. Sid ned.
Agnes sover. Hun bliver ked af, at hun ikke så dig.
Marvins aftale trådte i kraft for kort tid siden.
Det samme gjorde justitsministeriets løfte om ikke at sigte mig.
Det virkede, Raymond.
Ved at anholde ham fik jeg mit liv tilbage.
- Alligevel virker du bekymret. - Det er jeg.
For pagten med djævlen var dyrekøbt.
- Marvins frihed. - Og din anholdelse.
Jeg blev beordret til at anholde dig, næste gang jeg så dig.
- Jeg forstår. - Det har jeg ikke i sinde at gøre.
Der er åbenbart én forbrydelse, jeg mangler at begå.
At lade mig gå. Det er sødt af dig, Harold.
Jeg sætter pris på advarslen, selv om den nok er overflødig.
Det er sandt, at Marvins aftale er trådt i kraft.
Det måtte jeg sikre mig.
Men han skal ikke samarbejde med regeringen.
- Det forstår jeg ikke. - Nej, det gør du vel ikke.
Marvin og jeg tog afsked med hinanden i dag.
Har du talt med Marvin i dag? Hvordan er det overhovedet muligt?
Så gør det. Jeg har fået nok.
Du har ret. Jeg kan ikke vinde over dig.
Og jeg har aldrig rigtig haft lyst.
Det kommer til at ske, men det bliver ikke mig, der gør det.
Af respekt for vores fortid vil jeg give dig det, du ikke gav Elizabeth:
Muligheden for selv at vælge, hvordan du vil forlade denne verden.
For at gøre det smertefrit, få styr på dine sager -
- og sige farvel til dem, der vil sørge over din død.
Og hvis jeg nægter?
Så får vi svar på et spørgsmål, jeg har stillet mig selv -
- siden Elizabeth døde:
Hvad vil jeg gøre ved den ansvarlige?
Hvor mørkt er det sorte hul i mit hjerte egentlig?
Jeg er ikke sikker på, at jeg vil vide det.
Men hvis det bliver nødvendigt, finder vi ud af det sammen.
Det bliver muligvis ikke dig, der trykker af -
- men hvis jeg dør, så er det, fordi du slog mig ihjel.
Jeg viede mit liv til dig og din vision.
Til det, jeg troede var vores vision.
Et liv med kriminalitet og et fælles formål:
At hjælpe med at forhindre verden i at synke ned i den ondskab -
- som vi ved, at mennesker er i stand til.
Jeg troede, at vi var sammen om det.
- Det var vi. - Nej, Raymond.
Fordi for mig var det det vigtigste i hele verden.
Men det var det ikke for dig.
Jeg er så stolt af det, vi har skabt. Det er det, jeg har levet for.
Men til syvende og sidst har jeg indset ...
... at det faktisk slet ikke var mit liv.
Cynthia. Kom indenfor.
Hvad er der galt? Er alt i orden?
Hvorfor har jeg på fornemmelsen, at du ved, hvad jeg vil sige?
Sig det alligevel.
Marvin kommer ikke til at samarbejde med justitsministeriet.
Hvorfor ikke?
Fordi han forlod fængslet, satte sig ind i sin bil og skød sig selv.
Er han død?
Justitsministerens løfte står stadig ved magt.
Han vil ikke straffe dig for noget, Marvin gjorde.
- Der må være mere. - Det er der.
- Han har annulleret din arrestordre. - Sikke en overraskelse.
Han tænker bare praktisk. Han ved, at vi har brug for den sorte liste.
Og hvis Marvin ikke kan give os den, er han klar til at fortsætte som før.
- Som om intet af det er sket? - Intet af hvad?
Jeg har allerede glemt det.
Du er virkelig noget for dig selv.
Lige nu er jeg mest bare træt.
Jeg rejser væk i et par uger for at følge søstrene hjem.
Spise lidt peyote, stille teleskopet op og se på nattehimlen.
Måske finder jeg en ny stjerne, jeg kan opkalde efter dig, Harold.
Hils Agnes fra mig.
Husk nu, hvilken dag det er i morgen.
Det glemmer jeg aldrig, Harold.
Okay. Nu prøver jeg.
Der er gået tre år, siden vi mistede Elizabeth.
På nogle måder er det blevet nemmere, men ...
... på de fleste måder gør det stadig ondt.
Der røg mit håb om at gøre det uden at græde.
Og den her del bliver ikke nemmere.
Efter en masse grundige overvejelser -
- har jeg besluttet mig for at holde orlov.
Jeg ved ikke hvor længe, men jeg ved, hvad jeg vil.
- Hvad er din plan så? - Min plan er ikke at have en plan.
Jeg har fundet et fedt sted i Brooklyn, så jeg vil tage derop -
- og bare køre på cykel, opleve New York, spise pizza -
- og se på mennesker, måske en forestilling.
Jeg ved godt, vi er her for at tale om Elizabeth -
- men jeg har længe villet sige det.
Jeg tror, hun ville elske den idé.
Jeg kan huske, da jeg så, at hun var profilekspert -
- og jeg bad hende lave en profil af sig selv.
Hvad sagde hun?
Hun beskrev en, der mindede om hende, men samtidig ...
... også var en helt anden end hende, jeg kom til at kende og elske.
Jeg brød mig ikke om hende.
Det kom jeg til, men ...
... hun gik mig på nerverne.
Alina, du kom. Hvordan gik det hos neurologen?
Ikke som forventet.
Mine hovedpiner er blevet værre på grund af en alvorlig tilstand.
Jeg er gravid.
- Tillykke! - Pete må være helt oppe i skyerne.
Så hovedpinerne er ikke permanente?
Det ved de ikke, men de tror det ikke.
Men jeg vil gerne tage orlov, indtil vi ved det med sikkerhed.
- Du er tilbage, før du ved af det. - Måske.
Eller måske har livet andre planer, når barnet er født.
Uanset hvad skal jeg nok klare mig.
Dembe, så er det vist din tur. Kunne du tænke dig at sige noget?
Det var lidt anderledes for mig -
- for mit forhold til Elizabeth handlede altid om Raymond.
Jeg kan huske, da Elizabeth var flere år yngre, end Agnes er nu.
Raymond og jeg var til en af hendes fodboldkampe.
Selve kampen var en katastrofe. Alle pigerne løb forvirrede rundt.
Der blev skudt meget forbi mål og scoret ved uheld -
- men det var simpelthen så sjovt.
Bagefter tror jeg ikke, nogen vidste eller gik op i, hvem der vandt.
Alle stod bare og spiste snacks og drak juice -
- og sammenlignede blå mærker og sår, og der var masser af larm.
Men pludselig hørte jeg et grin.
Et eksplosivt og spontant grin.
Ungt og fyldt med glæde -
- og smittende, men samtidig bekendt.
Det var Elizabeth.
Men pludselig så jeg til siden -
- for et kort øjeblik troede jeg, at det var Raymond.
Og mange år senere, lige inden Elizabeth døde -
- tilbragte vi nogle dage sammen i D.C. og New York.
Raymond, Elizabeth, Agnes, mig og mrs. French.
Vi hyggede os bare, snakkede, spiste, spillede brætspil -
- og gik ture i parken.
Vi tog på et par museer, spiste is og grinede bare med hinanden.
Agnes, Elizabeth og Raymond.
En sjov, lille familie, som alle sammen har det samme grin.
Dette store, generøse, drillesyge, kærlige, sultne -
- mangelfulde, tragiske hjerte.
Pas godt på dig selv.
Hold kontakten ved lige.
Tillykke.
Pas godt på dig selv.
- Hvornår er vi ved retsbygningen? - Snart.
Ministeriets fly venter. Du er i Beijing på denne tid i morgen.
Vi skal ikke hjem.
Ikke før jeg har fundet og dræbt Raymond Reddington.
- Det kan vi ikke klare alene. - Det behøver vi ikke.
Jeg har en liste med folk, som med glæde vil kæmpe med os.
Tekster: Kasper Rasmussen Iyuno-SDI Group